पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट की विकट परिस्थितियों की इस घड़ी में प्रायवेट चिकित्सालयों के चिकित्सक इंसानियत के नाते दरियादिली का परिचय दें। शासन द्वारा निर्धारित दरों पर मरीजों का इलाज एवं जांचे कराया जाना सुनिश्चित करें। यह अपील मंगलवार को लोक स्वास्थ्य यांत्रिकी राज्यमंत्री तथा जिले के कोविड प्रभारी मंत्री बृजेन्द्र सिंह यादव ने कलेक्ट्रेट सभाकक्ष में आयोजित निजी चिकित्सालयों के चिकित्सकों एवं लैब टेक्नीशियनों की बैठक के दौरान की।
उन्होंने कहा कि कोरोना संकट काल में डॉक्टर्स भगवान का दूसरा रूप है। वे दिन रात कोरोना मरीजों की सेवा कर रहे है और लोगों की जिंदगी बचाने में अपनी अहम भूमिका निभा रहे है। उन्होंने प्रायवेट चिकित्सकों से अपेक्षा की कि वे इस संकटकाल में पूर्ण मनोयोग के साथ सहयोग कर पूरे प्रदेश में मिशाल पेश करें। मरीजों से कम से कम चार्ज लिया जाए। संकट की इस घड़ी में पैसों के अभाव में किसी गरीब की बिना इलाज के मृत्यु न हो ऐसे प्रयास किए जाएं। उन्होंने शासन प्रशासन द्वारा हर संभव मदद दिए जाने हेतु आश्वस्त किया।
आयुष्मान के तहत इलाज करने पंजीयन कराएं प्राइवेट अस्पताल
कलेक्टर अभय वर्मा ने कहा कि शासन द्वारा प्राइवेट अस्पतालों को आयुष्मान कार्डधारियों के इलाज के लिए रजिस्ट्रेशन किया जा रहा है। इसके लिए निर्धारित प्रपत्र में सीएमएचओं को आवेदन किया जाए। उन्होंने निजी चिकित्सालयों को मांग के अनुरूप ऑक्सीजन सिलेंडर उपलब्ध कराने का आश्वासन दिया।
चिकित्सकों ने दिलाया भरोसा: बैठक में सभी चिकित्सकों ने आश्वासन दिया कि जिले में निजी चिकित्सालयों में आने वाले मरीजों तथा लैब में जांच कराने आने वाले मरीजों से शासन द्वारा निर्धारित शुल्क ही लिया जाएगा। इस संकटकाल में हम सभी एक दूसरे के सहयोग के लिए हमेशा तत्पर रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn